Yella yiwen urgaz yesεa sin n warrac, yiwen isem-is Meqqran ma d wayeḍ Lmulud. Meqqran yezweǧ d Sekkura msebɣan, sεan aqcic isem-is Weεmeṛ, Meqran iruḥ ɣer lεeskeṛ yeqqim acḥal d aseggas ur d yuɣal , ɣillen yimawlan-is yemmut, acku yiwet n tikkelt yiwweḍ-iten-d usenduq deg-s akk lewṣayef n Meqqran. Imɣaren n Sekkura ḥettmen fell-as ad taɣ alwes-is Lmulud, tesεa-d yid-s aqcic isem-is Saεid. Lmulud yessemxalaf gar mmi-s Saεid akked Weεmeṛ mmi-s n gma-s. Mi εeddan 14 n yiseggasen yuɣal-d Meqqran, imi yella d ameḥbus ɣelḍen deg-s.